
Előterjesztés Zalakaros Város Önkormányzat Képviselőtestülete 2023. április 27-én tartandó ülésére

Napirend címe: A településfejlesztési koncepció, az integrált településfejlesztési stratégia, a 
  településrendezési eszközök, a településképi arculati kézikönyv és a 
  településképi rendelet partnerségi egyeztetésének szabályairól szóló 8/2017. (III. 
  10.) önkormányzati rendelet hatályon kívül helyezése

Előterjesztés készítette: Klie Zoltán főépítész

Tisztelt Képviselő-testület!

A településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III. 10.) önkormányzati rendeletet a Képviselő-testület 2017. március 10. napján tartandó ülésen alkotta meg.

Az önkormányzat a rendeletet a megalkotás időpontjában hatályos 314/2012. (XI. 8.) Korm. rendelet - a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről – előírásai alapján készítette el. 

2021. július 15-én született egy új kormányrendelet: 
[bookmark: _Hlk115787411]419/2021. (VII. 15.) Korm. rendelet a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről. (továbbiakban: Kr.).

Ez a Kr. 2022. július 01-én lépett hatályba, ezzel együtt a 314/2012. (XI. 8.) kormányrendelet folyamatos kivezetése történik a hatályos joganyagból. A folyamatban lévő eljárások bizonyos eseteiben még alkalmazandó. 

Az új Kr. a partnerségi egyeztetés szabályait az önkormányzatok részére részletesen szabályozza azzal, hogy amennyiben az önkormányzat hatályos partnerségi rendelettel rendelkezik, azt is alkalmazni kell egy eljárás során. Ez a partnerségi egyeztetést rendkívül bonyolulttá, fölöslegesen megismételve írja elő. A Kr.-ben előírt szabályozás elegendő egy-egy egyeztetési folyamat során.

Az átláthatóbb és egyszerűbb jogalkalmazásra tekintettel a fentiek alapján a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III. 10.) önkormányzati rendeletet hatályon kívül helyezése indokolttá vált.

Kérem a Tisztelt Képviselő testületet, hogy az előerjesztést megvitatni és döntésüket meghozni szíveskedjenek a rendelet hatályon kívül helyezésével.


RENDELET – TERVEZET

Zalakaros Város Önkormányzata Képviselő-testületének …../2023. ( ..) önkormányzati rendelete

a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III. 10.) önkormányzati rendelet hatályon kívül helyezéséről

Zalakaros Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32.cikk (1) bekezdés a) pontjában meghatározott feladatkörében eljárva a következőket rendeli el:
1. §
Hatályát veszti a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III. 10.) önkormányzati rendelet.
2. §
Ez a rendelet a kihirdetését követő napon lép hatályba.

Záradék: 

Kihirdetve: 
		Torma László		                                                                                                                 
                                                                                                             aljegyző



Végső előterjesztői indokolás
A jogalkotásról szóló 2010. évi CXXX. törvény (a továbbiakban: Jat) 3. §-a szerint: Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni.

A 419/2021. (VII. 15.) Korm. rendelet rendelkezik a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről. Ez a Kormányrendelet 2022. július 01-én lépett hatályba, ezzel együtt a 314/2012- (XI. 8.) kormányrendelet folyamatos kivezetése történik a hatályos joganyagból. A folyamatban lévő eljárások bizonyos eseteiben még alkalmazandó. Az új Kr. a partnerségi egyeztetés szabályait az önkormányzatok részére részletesen szabályozza azzal, hogy amennyiben az önkormányzat hatályos partnerségi rendelettel rendelkezik azt is alkalmazni kell egy eljárás során.
 
Az átláthatóbb és egyszerűbb jogalkalmazásra tekintettel a fentiek alapján a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III. 10.) önkormányzati rendelet hatályon kívül helyezése indokolttá vált.
 
Részletes indokolás
 
1. §
Hatályon kívül helyező rendelkezést tartalmaz.
 
2. §
A hatálybalépésről rendelkezik.


Előzetes hatásvizsgálat 

Zalakaros Város Önkormányzata Képviselő-testületének …./2023. (…...) önkormányzati rendelete a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetésének szabályairól szóló 8/2017. (III. 10.) önkormányzati rendelet hatályon kívül helyezéséről


Társadalmi hatása: 
A rendelet hatályon kívül helyezésével átláthatóbbá válik az eljárásokban a partnerségi véleményezési eljárás. 

Gazdasági, költségvetési hatása: 
A rendelet az önkormányzat gazdasági helyzetet nem befolyásolja.

Környezeti hatása: nincs

Egészségügyi követelmények: A rendeletben foglaltak végrehajtásának egészségügyi követelményei nincsenek.

Adminisztratív terheket befolyásoló hatása: 
A rendelet hatályon kívül helyezésével az adminisztrációs terhek csökkennek. 

A jogszabály megalkotásának szükségessége, a jogalkotás elmaradásának várható következményei: 
A partnerségi véleményezési eljárás átláthatósága, egyszerűsítése. A hatályon kívül helyezés elmaradása esetén az eljárás összetettebb, bonyolultabb kivitelezést igényel.

A jogszabály alkalmazásához szükséges személyi, szervezeti es pénzügyi feltételek:
A rendeletben foglaltak végrehajtásának személyi, szervezeti és pénzügyi vonatkozása nincs.




